‘હસી તો ફસી’ ફિલ્મના એક જ અઠવાડિયા બાદ તેલુગુ ફિલ્મ ‘હાર્ટએટેક’ રિલીઝ થઇ. અદા કહે છે કે આ બંને ફિલ્મમાં મને પસંદ કરાઇ અને આ ફિલ્મો બોક્સ ઓફિસ પર પણ સારી ચાલી. એવું ઓછું બને છે કે કોઇ કલાકારની એક જ અઠવાડિયામાં બે અલગ અલગ ભાષામાં આવનારી ફિલ્મ હિટ થઇ હોય. અદાને ડાન્સ કરવો ખૂબ જ પસંદ છે. તે કહે છે કે આમ તો ડાન્સ અમારા વ્યવસાયની માગણી છે, પરંતુ એક કુશળ ડાન્સર હોવું પણ એટલું જ જરૂરી છે. આ માટે ફિટ હોવું પણ જરૂરી છે. મને ડાન્સ કરવો પહેલાંથી જ પસંદ છે, કેમ કે મારી માતા પણ કુશળ ડાન્સર હતી.